**Guanajuato** er en by og hovedstad i den meksikanske delstaten Guanajuato, 370 km nordvest for Mexico by, i en høyde av 1956 meter. Byen er viktig for utvinning av sølv og gull. I tidlige tider ble området kalt for *Mo-o-ti* som betyr noe slikt som «metallstedet». Guanajuato ble grunnlagt som en landsby i 1554 men fikk bystatus i 1741. Navnet kommer fra *quanax* *huato*, som betyr «froskeåsen» på språket purépecha. I 1988 ble det historiske Guanajuato og nærliggende områder med i UNESCOs liste over verdens kultur- og naturarvsteder. I 2003 bodde det rundt regnet 78 000 innbyggere her.

Plaza de la Paz og Basílica Colegiata de Nuestra Señora de Guanajuato (2004)
En hånd fra en av mumiene i Guanajuato
Byen ble opprinnelig grunnlagt over en elv som fløt i tunneler under byen. Etter mange oversvømmelser i dette tunnelanlegget ble elva ledet inn i underjordiske huler ved midten av det 20. århundret. Tunnelene ble så utstyrt med belysning og brolagt for biltrafikk. Dette underjordiske trafikkanlegget tar nå unna det meste av biltrafikken i det historiske sentrum, og er et karaktertrekk ved byen. 

Sentrum av Guanajuato med åsene
Byen spilte en viktig rolle i Mexicos uavhengighetskamp som hovedstad i opprørsdelstaten Guanajuato. Statuen av El Pípila og bygningen Alhóndiga de Granaditas, et kornlager som ble brukt som fengsel, er et minne fra denne tida. 

I katakombene vest for sentrum finner man den kjente kirkegården med de naturlige mumiene. Omtrent et av hundre lik som blir gravlagt her, mumifiseres naturlig. Sent på 1800-tallet ble det innført festeavgift på gravene, noe de fattigste ikke kunne betale. Dermed ble deres slektninger gravd opp og plassert til offentlig skue i et eget museum. Guanajuatos mumiemuseum stiller ennå ut mumier, i 1984 ble to barnemumier stilt ut da slektningene ikke betalte festeavgifta. I dag stilles 111 mumifiserte lik ut, noe som sies å gi et betraktelig bidrag til kommunekassa.

Byen har også en av de største institusjonene i Mexico for matematisk forskning, CIMAT. 

Hver oktober finner Festival Internacional Cervantino sted i Guanajuato, en internasjonal kulturfestival med navn etter Miguel de Cervantes. Festivalen er en av de mest populære i Mexico, og også kunstnere og tilskuere fra utlandet lokkes til byen.

Vennskapsbyer
-------------

Universitetet i Guanajuato
* Canadas flagg Québec by, Québec, Canada
* USAs flagg Ashland, Oregon, USA
* USAs flagg Claremont, California, USA

Ymse
----

* Filmen *Once Upon a Time in Mexico*, *Det var en gang i Mexico* fra 2003, ble delvis filmet i Guanajuato.
* Diego Rivera ble født og vokste opp i Guanajuato.
* I 1965 ble Louis Malles film *Viva Maria* med Brigitte Bardot og Jeanne Moreau filmet i Guanajuato.
* Skrekkfilmen *Demonoid* fra 1981 ble delvis filmet i Guanajuato, og i en sekvens inngår mumiemuseet.
* Da frihetskjemperen Miguel Hidalgo ble arrestert og henrettet av spanjolene under uavhengighetskrigen, ble hodet hans utstilt fra et av hjørnene på bygningen Alhóndiga de Granaditas. Fra de tre andre hjørnene hang andre ledere i frihetskampen, for å sette en støkk i de opprørske borgerne i Guanajuato. Alhóndiga er nå et museum for frihetskampen.
* Sølvgruva La Valenciana produserte en gang 20 % av verdens sølv.

Eksterne lenker
---------------

* (es) (en) (fr) Guanajuato Capital Arkivert 1. august 2021 hos Wayback Machine.: Turistinformasjon.
* Guanajuato i bilder 2003-2004
* Universitetet i Guanajuato
* Foto fra Guanajuato – Terra Galleria
* The Mummies of Guanajuato: Powerful Memento Mori av Ann Bell, *Mexico Connect*

Panorama over byen

  


| * v
* d
* r
Mexicos delstatshovedsteder |
| --- |
| 
* Aguascalientes
* Chetumal
* Chihuahua
* Chilpancingo de los Bravo
* Ciudad Victoria
* Colima
* Cuernavaca
* Culiacán Rosales
* Guadalajara
* Guanajuato
* Hermosillo
* Mérida
* Mexicali
* Monterrey
* Morelia
* La Paz
* Oaxaca de Juárez
* Pachuca de Soto
* Puebla de Zaragoza
* Saltillo
* San Francisco de Campeche
* San Luis Potosí
* Santiago de Querétaro
* Tepic
* Tlaxcala de Xicohténcatl
* Toluca de Lerdo
* Tuxtla Gutiérrez
* Victoria de Durango
* Villahermosa
* Xalapa de Enríquez
* Zacatecas

 | Mexicos flagg |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** GeoNames **·** MusicBrainz
 |


1. ↑  .